# Jane Goodall

| Jane Goodall |
| --- |
|  |
| Født | Valerie Jane Morris-Goodall 3. apr. 1934 Hampstead |
| Død | 1. okt. 2025   (91 år) Los Angeles |
| Beskjeftigelse | Aktivist, etolog, primatolog  |
| Utdannet ved | Newnham College (akademisk grad: bachelorgrad) University of Cambridge (akademisk grad: ph.d., studieretning: atferdsbiologi) |
| Doktorgrads- veileder | Saliou Robert Hinde |
| Ektefelle | Hugo van Lawick (1964–1974; avslutningsårsak: skilsmisse) Derek Bryceson (1975–1980; avslutningsårsak: ektefelles død) |
| Far | Mortimer Herbert Morris-Goodall |
| Mor | Margaret Myfanwe Joseph |
| Barn | Hugo Eric Louis van Lawick (far: Hugo van Lawick) |
| Nasjonalitet | Storbritannia |
| Medlem av | vis
6 oppføringer

* Deutsche Akademie der Naturforscher Leopoldina
* Det europeiske akademi for vitenskap og kunst
* American Academy of Arts and Sciences
* American Philosophical Society (1988–)
* World Future Council
* The Trimates
 |
| Utmerkelser | vis
35 oppføringer
Offiser av Æreslegionen (2006) Kommandør av Order of the British Empire (2003) Fyrsten av Asturias' pris for naturvitenskap og teknologi (2003) William Procter Prize for Scientific Achievement (1996) Catalonias internasjonale pris (2015) Tyler Prize for Environmental Achievement (1997) Benjamin Franklin-medaljen (2003) Genesis Award Nierenberg Prize (2004) Kyotoprisen for naturvitenskapelig grunnforskning (1990) J. Paul Getty Award for Conservation Leadership (1984) Æresdoktor ved universitetet i Alicante Hubbard-medaljen (1995) Æresdoktor ved Universitetet i Toronto (2007) President's Medal (2014) Æresdoktor ved Universidad Complutense de Madrid (2018) Æresdoktor ved Haifa-universitetet Honorary doctor of Syracuse University (2005) Honorary doctor of the University of Zurich (2020) Æresdoktor ved Hasselt Universitet (2020) Honorary doctor of the University of Miami (1993) Gold Medal of the Society of Woman Geographers (1990) Huxley Memorial Medal (2002) Gregor-Mendel-Medaille (1987) Offiser i Oranje-Nassau-ordenen (2023) International Cosmos Prize (2017) Edinburgh Medal (1991) Honoris causa (2024; deles ut av: York University) Silver Medal of the Zoological Society of London Presidentens frihetsmedalje (2025; deles ut av: Joe Biden) Kommandør av Order of the British Empire (1995) Østerrikes æreskors for vitenskap og kunst Den gylne arks orden Storoffiser av Republikken Italias fortjenstorden (2011) Templetonprisen (2021)

 |
| Arbeidssted | Jane Goodall Institute |
| Fagfelt | Aktivisme |
| Signatur |
|  |
|

---

Jane Goodall på Commons |

**Jane Morris Goodall** (1934–2025) var en britisk antropolog og primatolog. Goodall regnes for å være verdens fremste ekspert på sjimpanser og er særlig kjent for sin 45 år lange studie av sosiale relasjoner innenfor sjimpansefamilier.

## Bakgrunn

Jane Goodall ble født i London. Hun var gift to ganger. Den 28. mars 1964 giftet hun seg med den nederlandske adelsmannen og naturfotografen Baron Hugo van Lawick. Bryllupet fant sted på Chelsea Old Church i London. Paret fikk en sønn, Hugo Eric Louis, som ble født i 1967. Paret ble skilt i 1974. I 1975 giftet Goddall seg for andre gang, med Derek Bryceson (medlem av parlamentet i Tanzania og direktør for landets nasjonalparker). Bryceson døde av kreft i oktober 1980. Goodall var vegetarianer og talsmann for vegetarisme av etiske, miljømessige og helsemessige årsaker.

Hun døde 1. oktober 2025 i Los Angeles mens hun var på foredragsturne.

## Virke

Goodall regnes for å være verdens fremste ekspert på sjimpanser og er mest kjent for sin 45 år lange studie av sosiale interaksjoner innenfor de forskjellige familiene av ville sjimpanser som bor i en nasjonalpark i Tanzania. Goodall var grunnleggeren av Jane Goodall Institute og har jobbet mye med ville dyrs bevaring og velferd. I 1977 etablerte Goodall Jane Goodall Institute (JGI), som driver med forskning, hvor hun på internasjonal basis leder an i arbeidet med å beskytte sjimpanser og deres naturlige leveområder. Med nitten kontorer rundt om i verden er JGI anerkjent for sine innovative bevaringsmetoder og utviklingsprogrammer flere steder i Afrika. Organisasjonen har nå over 10 000 grupper i over 100 forskjellige land.

Goodall var medlem av det rådgivende styret i BBC Wildlife Magazine.

## Utmerkelser

Goodall ble utnevnt til Order of the British Empire i en seremoni som ble avholdt i Buckingham Palace i 2004. Hennes mange æresbevisninger inkluderer blant annet en Tyler Prize for Environmental Achievement, den franske Æreslegionen, Medal of Tanzania, Japans prestisjefylte utmerkelse Kyoto Prize, og i 2003 mottok hun utmerkelsen Fyrsten av Asturias' pris for naturvitenskap og teknologi.

Hun mottok mange hyllester, æresbevisninger og utmerkelser fra lokale myndigheter, skoler, institusjoner og veldedige organisasjoner verden rundt.

## Referanser

## Eksterne lenker

* (en) Offisielt nettsted

* (en) Jane Goodall – kategori av bilder, video eller lyd på Commons

* (en) Jane Goodall – galleri av bilder, video eller lyd på Commons
* (en) Jane Goodall på Internet Movie Database

* (sv) Jane Goodall i Svensk Filmdatabas

* (fr) Jane Goodall på Allociné

* (en) Jane Goodall på AllMovie

* (en) Jane Goodall hos The Movie Database
* (en) Jane Goodall på Discogs

* (en) Jane Goodall på MusicBrainz
* (en) Jane Goodall på Facebook

* Jane Goodall på Instagram

* Jane Goodall på Reddit

* Jane Goodall på Threads

* Jane Goodall på TikTok

* Jane Goodall på YouTube

* (en) Jane Goodall på X (tidligere Twitter)